Мы махуэхэм
ЩэкIуэгъуэм и 18, щэбэт
Латвием и щхьэхуитыныгъэм и махуэщ
1699 гъэм Пётр Езанэм къыдигъэкIащ дэтхэнэ цIыху щхьэхуитми дзэм къулыкъу щищIэну Iэмал зэриIэм теухуа унафэ.
1866 гъэм Къэбэрдейм мэкъумэшыщIэхэр пщылIыпIэм щрагъэкIащ.
Къэрал, жылагъуэ лэжьакIуэ цIэрыIуэ, политик, 1956 — 1985 гъэхэм Къэбэрдей-Балъкъэрым и унафэщIу щыта Мэлбахъуэ Тимборэ къызэралъхурэ илъэси 100 ирокъу.
Кинорежиссёр цIэрыIуэ, сценарийхэр зытх, СССР-м и цIыхубэ артист Рязанов Эльдар и ныбжьыр илъэс 90 ирокъу.
Тхыдэ щIэныгъэхэм я кандидат, КъБР-м щIэныгъэхэмкIэ щIыхь зиIэ и лэжьакIуэ Тыгъуэн Рашад къызэралъхурэ илъэс 89-рэ ирокъу.
Журналист, тхакIуэ, АР-м щэнхабзэмкIэ щIыхь зиIэ и лэжьакIуэ Багъ Нурбий и ныбжьыр илъэс 80 ирокъу.
Композитор, АР-м щэнхабзэмкIэ щIыхь зиIэ и лэжьакIуэ Натхъуэ Жанхъуэт и ныбжьыр илъэс 76-рэ ирокъу.
Композитор, УФ-м, КъБР-м, АР-м, Кубаным гъуазджэхэмкIэ щIыхь зиIэ я лэжьакIуэ, АР-м и Къэрал саугъэтым и лауреат Нэхей Аслъэн и ныбжьыр илъэс 74-рэ ирокъу.
УФ-м и ХъумапIэ банкым и IуэхущIапIэу Къэбэрдей-Балъкъэрым щыIэм и унафэщI, УФ-м щIыхь зиIэ и экономист Урысбий Хьэмидбий и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 5 — 6, жэщым градуси 2 щыхъунущ.
ЩэкIуэгъуэм и 19, тхьэмахуэ
ЦIыхухъухэм я дунейпсо махуэщ
Гъуэгухэм къыщыхъу насыпыншагъэхэм хэкIуэдахэр ягу къыщагъэкIыж дунейпсо махуэщ
Урысей Федерацэм и Ракетэдзэхэмрэ артиллериемрэ я махуэщ
1765 гъэм Польшэм къыщызэIуахащ япэ драмэ театрыр.
1819 гъэм Испанием и къалащхьэ Мадрид къыщызэIуахащ Прадо музейр. Иджыпсту ар дуней псом щынэхъ къулей галереехэм ящыщщ.
1941 гъэм ЗыхъумэжыныгъэмкIэ Налшык комитетым Къэбэрдей-Балъкъэр шу дивизэр къызэгъэпэщыным теухуа унафэ къищтащ.
1942 гъэм советыдзэхэр Сталинград деж щебгъэрыкIуэу хуежьащ икIи къалэр хуит къэщIыжыным хуэунэтIа зауэшхуэм щIидзащ. Ар екIуэкIащ 1943 гъэм мазаем и 2 пщIондэ.
1942 гъэм Къэбэрдей-Балъкъэрым хыхьэ Ново-Ивановкэ къуажэм фашистхэм щхьэпылъэ щащIащ партизанкэ Козуб Шурэ.
Япэ урыс еджагъэшхуэ, Петербург щIэныгъэхэмкIэ и академием и япэ академик, зи жэрдэмкIэ 1755 гъэм Москва университетыр къызэIуаха Ломоносов Михаил къызэралъхурэ илъэс 306-рэ ирокъу.
Индием щыщ политик, къэрал лэжьакIуэ, абы и премьер-министру щыта Ганди Индирэ къызэралъхурэ илъэси 100 ирокъу.
Дуней псом Iэпщэрыбанэ спорт лIэужьыгъуэмкIэ и чемпион ХьэкIырэ Атмир и ныбжьыр илъэс 32-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 10 — 11, жэщым градуси 2 — 3 щыхъунущ.
ЩэкIуэгъуэм и 20, блыщхьэ
Сабийм и дунейпсо махуэщ
Мексикэм щагъэлъапIэ я революцэм и махуэр
1480 гъэм Урысейм тэтэр-монгол тепщэныгъэр щиухащ.
1922 гъэм РСФСР-м хыхьэу къызэрагъэпэщащ Шэшэн автономнэ областыр.
1999 гъэм «КъБР-м щIыхь зиIэ и юрист» цIэ лъапIэр ягъэуващ.
Актёр, режиссёр, СССР-м и цIыхубэ артист Ульянов Михаил къызэралъхурэ илъэс 90 ирокъу.
Филологие щIэныгъэхэм я доктор, КъБКъУ-м и профессор, ЩIДАА-м и академик Габуние Зинаидэ къыщалъхуа махуэщ.
Къэрал лэжьакIуэ, политик, КъШР-м щIыхь зиIэ и журналист ЩакIуэ Мусэлий и ныбжьыр илъэс 71-рэ ирокъу.
Юридическэ щIэныгъэхэм я доктор, АКъУ-м и профессор, ЩIДАА-м и академик Мерэтыкъуэ Хьисэ и ныбжьыр илъэс 66-рэ ирокъу.
Къэрал Думэм и депутат, УФ-м и къэрал санитар дохутыр нэхъыщхьэ, медицинэ щIэныгъэхэм я доктор, профессор Онищенкэ Геннадий и ныбжьыр илъэс 67-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 11 — 14, жэщым градуси 2 — 3 щыхъунущ.
